अहिले पनि नेपाली जनताले छातीको पीडालाई हत्केलाले थिचेर सहिरहेका छन् । तर नेपाली जनताले भोग्नु परेको राष्ट्रियता तथा जनजीवीकाका समस्यालाई ठीक ढङ्गले हल गर्नेतर्फ पहल नगरे वर्गसङ्घर्षले नयाँ दिशा लिनु स्वाभाविक छ । यो विज्ञानको नियम हो । यो लडाइँ राष्ट्रियता र जनतन्त्र दुवै मोर्चामा तीव्र बन्ने छ । एक थरीले दुस्मनका सामु आत्मसपर्ण. गरे पनि नेपाली जनता सङ्घर्षका सबै रूपहरू अँगाल्न सक्षम छन्, बन्दुक कहाँ, कहिले र कसरी उठाउनुपर्छ भन्ने कुरा उनीहरूलाई राम्रोसित थाहा छ । सरकारको सफलता र असफलताको लेखाजोखा गर्नेहरूले यसप्रति पनि ध्यान दिनु जरुरी छ ।
